**Z A P I S N I K**

s 3. sjednice Općinskog vijeća Sveti Križ Začretje održane dana 09. rujna 2021. godine u prostorijama Općine Sveti Križ Začretje, s početkom u 19.00 sati

**NAZOČNI ČLANOVI OPĆINSKOG VIJEĆA:**

Ivica Roginić, Darko Mišak, Dražen Čvek, Juraj Matkun, Nadica Tenšek, Marko Jelenić, Mirko Šivalec, Branko Kvež, Tomislav Milunović, Ivan Grozaj, Dubravka Mišak Skočaj (od 19.12 h)

**SJEDNICI NISU NAZOČNI SLJEDEĆI ČLANOVI OPĆINSKOG VIJEĆA:**

Miljenko Šoštarić (op), Ivica Mlinarić

**SJEDNICI SU JOŠ NAZOČNI:**

1. Marko Kos, općinski načelnik
2. Maja Jerneić Piljek, pročelnica Jedinstvenog upravnog odjela
3. Goran Roginić, viši stručni suradnik za financije, proračun i računovodstvo
4. Jasminka Lasić, viši referent za ekonomske poslove, zapisničar

Predsjednik Općinskog vijeća otvara sjednicu, pozdravlja sve prisutne, utvrđuje da je sjednici prisutna većina vijećnika te da se mogu donositi pravovaljane odluke.

Nadalje, bez rasprave, jednoglasno (sa „ZA“ 10, „PROTIV“ 0, „SUZDRŽAN 0) se usvaja sljedeći:

**D n e v n i r e d**

1. Verifikacija zapisnika sa 2. sjednice Općinskog vijeća održane 12.07.2021. godine
2. Vijećnička pitanja
3. Donošenje Odluke o usvajanju Izvješća Općinskog načelnika za razdoblje 01.01.-30.06.2021. godine
4. Donošenje Polugodišnjeg izvještaja o izvršenju Proračuna Općine Sveti Križ Začretje za 2021. godinu
5. Donošenje Odluke o raspodjeli sredstava za redovito godišnje financiranje političkih stranaka za razdoblje od 15.06.-31.12.2021. godine.
6. Donošenje Odluke o davanju suglasnosti na Statut Zagorske javne vatrogasne postrojbe
7. Donošenje Odluke o prijedlogu za imenovanje suca porotnika Općinskog suda u Zlataru
8. Donošenje Odluke o dodjeli javnih priznanja Općine Sveti Križ Začretje
9. Pitanja i prijedlozi

Nakon toga prelazi se na raspravu po pojedinim točkama kako slijedi:

**Točka 1.**

**Verifikacija zapisnika sa 2. sjednice Općinskog vijeća održane 12.07.2021. godine**

Predsjednik otvara raspravu po ovoj točci.

Mirko Šivalec navodi da je vijećnik Branko Kvež postavio pitanje u koji mjesni odbor je koliko bilo raspoređeno šodra, a isto nije navedeno u zapisniku.

Općinski načelnik predlaže da se u Zapisnik pod točkom Vijećnička pitanja u dijelu gdje je naveden odgovor na vijećničko pitanje Branka Kveža rečenica Općinsko vijeće svake godine uz proračun donosi Program građenja i održavanja komunalne infrastrukture kojim se određuju investicije dopuni sa „Općinskom vijeću će biti dostavljeni materijali i pregled ulaganja po mjesnim odborima“.

Nakon toga, predsjednik Općinskog vijeća sa navedenom dopunom daje prijedlog zapisnika na glasovanje te se sa

„ZA“ – 10 (deset)

„PROTIV“ – 0 (nema)

„SUZDRŽAN“ – 0 (nema) donosi:

**Z A K LJ U Č A K**

Usvaja se zapisnik sa 2. sjednice Općinskog vijeća održane 12.07.2021. godine u tekstu koji se prilaže ovom zapisniku i čini njegov sastavni dio.

**Točka 2.**

**Vijećnička pitanja**

Branko Kvež postavlja pitanje koliko prema Poslovniku smije postaviti pitanja.

Maja Jerneić Piljek mu odgovara da može postaviti tri pitanja.

Branko Kvež navodi da za vrijeme manifestacije “Prvi glas Zagorja” nije dobio mjesto za prodaju svojih proizvoda na Trgu.

Općinski načelnik navodi da je njemu drugačije prezentirana situacija koju vijećnik Kvež spominje. Nitko tko je dao pismeni zahtjev nije bio odbijen. Ograničenja su postojala jedino vezano uz kućice budući ih nije bilo dovoljno na raspolaganju te lokaciju prodajnih štandova. Prema informacijama kojima raspolaže OPG Kvež je bio na manifestaciji 100 % Zagorsko u Rijeci. Niti jedan OPG nije bio odbijen, a posebno ne naši domaći OPG-ovi.

Branko Kvež daje sugestiju da se ubuduće osiguraju mjesta za prodaju OPG-ovima budući su im takve manifestacije jedina prilika za prodaju i prezentaciju svojih proizvoda.

Općinski načelnik navodi da su gospodin Kvež i on ovakav razgovor već vodili, no gospodin Kvež je tom prilikom rekao da mu je isplativije ići na 100 % Zagorsko u Rijeku.

Dubravka Mišak Skočaj dolazi u 19.12. h.

Mirko Šivalec navodi da je on bio vijećnik u dva mandata, no da je sada prvi puta da vijećnici nisu dobili pisane pozivnice za manifestaciju Prvi Glas Zagorja. Općinski vijećnici bi prvi trebali dobiti pozivnice budući su oni srce i duša općine.

Općinski načelnik mu odgovara da ukoliko su vijećnici srce i duša općine trebali bi pokazati interes za sudjelovanje u organizaciji i privlačenju investitora i sponzora. Pojedini vijećnici su se uključili u organizaciju što je pohvalno. Ove godine standardne pisane pozivnice nisu slane iz epidemioloških razloga. Vijećnicima su prije početka manifestacije poslani mailovi sa pozivom.

Branko Kvež navodi da na igralištu u Sekirišću nema mjesta za postavljanje novih spravi. Smatra da ako se moglo izgraditi igralište u Brezovi za 614.000,00 kn onda se može takvo urediti i u Sekirišću.

Općinski načelnik navodi da je preduvjet za financiranje projekata iz EU-a bilo da su riješeni imovinsko-pravni odnosi zbog čega je kandidiran i dječji park Brezova. Što se tiče Sekirišća, sa Osnovnom školom će se dogovoriti detalji uređenja, a tamo se planira realizirati investicija u većem obimu.

Branko Kvež postavlja pitanje vezano za nedostatak kapaciteta u novoizgrađenom vrtiću. Da li je prije kandidiranja projekta napravljena procjena za koliki broj djece treba izgraditi vrtić.

Općinski načelnik mu odgovara da je napravljena analiza, no zbog potrebe prilagodbe projekta uvjetima za financiranje iz EU sredstava primorani smo bili smanjiti obuhvat ranije planiranog objekta. Trenutno je u izradi projektna dokumentacija za dogradnju vrtića čime bi se osigurali dodatni kapaciteti. Napominje da se roditeljima izlazi u susret na način da se i dalje financira boravak djece u obrtima za čuvanje djece i ostalim dječjim vrtićima.

**Točka 3.**

**Donošenje Odluke o usvajanju Izvješća Općinskog načelnika za razdoblje 01.01.-30.06.2021. godine**

Općinski načelnik daje uvodno izvješće o ovoj točci.

Juraj Matkun postavlja pitanje vezano uz financiranje nabave građevinskog materijala za sanaciju uništenih objekata. Naime, ove godine na području općine imali smo požar na objektu kojeg je namjerno zapalio vlasnik objekta. Smatra da se u takvim slučajevima ne bi trebala odobravati pomoć.

Općinski načelnik odgovara da se u takvim slučajevima ne odobravaju pomoći.

Branko Kvež navodi da se premalo financijskih sredstava ulaže u unaprjeđenje poljoprivrede.

Općinski načelnik odgovara da se program potpora u poljoprivredi provodi u skladu sa smjernicama nadležnog Ministarstva vodeći računa da se ne prekorače zakonom propisani limiti. Intencija je da se rebalansom proračuna osiguraju dodatna sredstva za ovu namjenu.

Dražen Čvek navodi da je forma izvješća Općinskog načelnika primjerena te da je dobro da su spomenuti i projekti koji se ne financiraju isključivo iz općinskog proračuna.

Nakon toga, predsjednik Općinskog vijeća daje prijedlog odluke na glasanje te se sa:

„ZA“ – 11 (jedanaest)

„PROTIV“ – 0 (nema)

„SUZDRŽAN“ – 0 (nema) donosi:

**Odluka o usvajanju Izvješća Općinskog načelnika za razdoblje 01.01.-30.06.2021. godine**

u tekstu koji se prilaže ovom zapisniku i čini njegov sastavni dio.

**Točka 4.**

**Donošenje Polugodišnjeg izvještaja o izvršenju Proračuna Općine Sveti Križ Začretje za 2021. godinu**

Goran Roginić daje uvodno izvješće o ovoj točci.

Budući da nije bilo rasprave predsjednik Općinskog vijeća daje prijedlog izvještaja na glasanje te se sa:

„ZA“ – 11 (jedanaest)

„PROTIV“ – 0 (nema)

„SUZDRŽAN“ – 0 (nema) donosi:

**Polugodišnji izvještaj o izvršenju Proračuna Općine Sveti Križ Začretje za 2021. godinu**

u tekstu koji se prilaže ovom zapisniku i čini njegov sastavni dio.

**Točka 5.**

**Donošenje Odluke o raspodjeli sredstava za redovito godišnje financiranje političkih stranaka za razdoblje od 15.06.-31.12.2021. godine.**

Maja Jerneić Piljek daje uvodno izvješče o ovoj točci.

Budući da nije bilo rasprave predsjednik Općinskog vijeća daje prijedlog odluke na glasanje te se sa:

„ZA“ – 11 (jedanaest)

„PROTIV“ – 0 (nema)

„SUZDRŽAN“ – 0 (nema) donosi:

**Odluka o raspodjeli sredstava za redovito godišnje financiranje političkih stranaka**

**za razdoblje od 15.06.-31.12.2021. godine.**

u tekstu koji se prilaže ovom zapisniku i čini njegov sastavni dio.

**Točka 6.**

**Donošenje Odluke o davanju suglasnosti na Statut Zagorske javne vatrogasne postrojbe**

Maja Jerneić Piljek daje uvodno izvješče o ovoj točci.

Budući da nije bilo rasprave predsjednik Općinskog vijeća daje prijedlog odluke na glasanje te se sa:

„ZA“ – 11 (jedanaest)

„PROTIV“ – 0 (nema)

„SUZDRŽAN“ – 0 (nema) donosi:

**Odluka o davanju suglasnosti na Statut Zagorske javne vatrogasne postrojbe**

u tekstu koji se prilaže ovom zapisniku i čini njegov sastavni dio.

**Točka 7.**

**Donošenje Odluke o prijedlogu za imenovanje suca porotnika Općinskog suda u Zlataru**

Maja Jerneić Piljek daje uvodno izvješče o ovoj točci.

Budući da nije bilo rasprave predsjednik Općinskog vijeća daje prijedlog odluke na glasanje te se sa:

„ZA“ – 11 (jedanaest)

„PROTIV“ – 0 (nema)

„SUZDRŽAN“ – 0 (nema) donosi:

**Odluka o prijedlogu za imenovanje suca porotnika Općinskog suda u Zlataru**

u tekstu koji se prilaže ovom zapisniku i čini njegov sastavni dio.

**Točka 8.**

**Donošenje Odluke o dodjeli javnih priznanja Općine Sveti Križ Začretje**

Maja Jerneić Piljek daje uvodno izvješče o ovoj točci.

Ivan Grozaj navodi da iako je član Odbora za dodjelu javnih priznanja smatra da je broj dodijeljenih priznanja ove godine preskroman te da se time daje pogrešna slika. Apelira na sve da se za sljedeću godinu više potrude.

Budući da nije bilo daljnje rasprave predsjednik Općinskog vijeća daje prijedlog odluke na glasanje te se sa:

„ZA“ – 11 (jedanaest)

„PROTIV“ – 0 (nema)

„SUZDRŽAN“ – 0 (nema) donosi:

**Odluka o dodjeli javnih priznanja Općine Sveti Križ Začretje**

u tekstu koji se prilaže ovom zapisniku i čini njegov sastavni dio.

**Točka 9.**

**Pitanja i prijedlozi**

Mirko Šivalec navodi da je dosadašnjih godina uobičajeno bilo da pjevači na Prvom glasu Zagorja pjevaju po jednu kajkavsku i po jednu zabavnu pjesmu. Ove godine se nisu pjevale kajkavske pjesme što nije u redu. Predlaže da Općinsko vijeće odredi pravila vezano uz nastup na Prvom glasu Zagorja.

Općinski načelnik odgovara da se kajkavska popevka na Trgu mogla čuti svaki dan. Što se tiče Prvog glasa, odluka o njegovom održavanju donijela se obzirom na trenutnu epidemiološku situaciju kasnije nego prijašnjih godina i voditelj festivala bio je primoran u vrlo kratkom roku organizirati nastupe pjevača. Kako bi privukli kvalitetne pjevače od kojih nisu svi htjeli pjevati kajkavske pjesme morao se napraviti kompromis.

Branko Kvež predlaže da se vrati sajmeni dan srijedom i organizira prodaja putem štandova. Navodi da on sam može organizirati dolazak prodavača.

Općinski načelnik odgovara da podržava navedenu ideju. Inače, prostor za prodaju postoji, no nedostaje ponuda. Navodi da je u tijeku izrada projektne dokumentacije i ishođenje građevinske dozvole za izgradnju tržnice u Svetom Križu Začretju s ciljem osiguranja prodajnog prostora upravo za tu namjenu.

Predsjednik Općinskog vijeća poziva sve vijećnike da se odazovu na proslavu Dana Općine 14.09.

Budući da više nije bilo pitanja ni prijedloga Predsjednik Općinskog vijeća zaključio je sjednicu u 20.15 sati.

PREDSJEDNIK ZAPISNIČAR

OPĆINSKOG VIJEĆA

*Ivica Roginić Jasminka Lasić*